
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  10.02.2010

	Nr.
	  26/733


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra proiectului de Lege pentru modificarea şi completarea Legii nr.152/1998 privind înfiinţarea Agenţiei Naţionale pentru Locuinţe, trimis comisiei pentru examinare pe fond, cu adresa nr.PL.x514 din 26 octombrie 2009.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	10.02.2010

	Nr.
	 26/733


R A P O R T      
asupra proiectului de Lege pentru modificarea şi completarea Legii nr.152/1998 privind înfiinţarea Agenţiei Naţionale pentru Locuinţe

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 514 din 26 octombrie 2009, cu dezbaterea pe fond în procedură obişnuită, a proiectului de Lege pentru modificarea şi completarea Legii nr.152/1998 privind înfiinţarea Agenţiei Naţionale pentru Locuinţe.
La întocmirea prezentului raport Comisia a avut în vedere:

· avizul favorabil al Consiliului Legislativ (nr. 409/28.04.2009)
· avizul favorabil al Comisiei juridice, de disciplină şi imunităţi (nr.31/962/10.11.2009)

· punctul de vedere negativ al Guvernului (nr.1417/02.06.2009)


Proiectul de lege are ca obiect de reglementare modificarea şi completarea Legii nr.152/1998 privind înfiinţarea Agenţiei Naţionale pentru Locuinţe, cu modificările şi completările ulterioare, iniţiativa legislativă vizând creşterea numărului de locuinţe construite prin Agenţia Naţională pentru Locuinţe, destinate tinerilor în vârstă de până la 35 de ani, precum şi instituirea unor facilităţi pentru stimularea cumpărării de către titularii contractelor de închiriere, a locuinţelor de la Agenţia Naţională pentru Locuinţe.

Comisia propune Plenului Camerei Deputaţilor respingerea proiectului de lege din următoarele consideraţii: referitor la eliminarea unui eventual beneficiu sau profit din valoarea recalculată a chiriei, precum şi din preţul de vânzare a locuinţelor pentru tineri destinate închirierii, menţionăm faptul că administrarea locuinţelor face obiectul unor servicii publice şi se poate face de către autorităţile administraţiei publice locale prin operatori specializaţi şi gestiune delegată, costul serviciilor implicând şi un anumit profit al operatorilor respectivi.

 Proiectul de Lege face parte din categoria legilor ordinare, conform art.76, alin.(2) din Constituţia României, republicată.

La dezbaterile care au avut loc în şedinţa comisiei din 9 februarie 2010 au participat, în conformitate cu prevederile art.54 şi 55 din Regulamentul Camerei Deputaţilor, republicat, domnii Tanczos Barna – secretar de stat şi Gheorghe Popescu – director general în Ministerul Dezvoltării Regionale şi Turismului.
La lucrările comisiei au fost prezenţi 32 deputaţi, din totalul de 33 membri ai comisiei.

Raportul de respingere al comisiei a fost adoptat cu majoritate de voturi (1 vot împotrivă şi 3 abţineri).
Senatul a adoptat proiectul de lege în şedinţa din 20 octombrie 2009.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 
	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Expert, Roxana Feraru

